The fact behind every news!
Search for:
FACT CHECK: তেজপুৰৰ লিছুৱে শেহতীয়ভাৱে জিআই টেগ লাভ কৰা নাই, টেগ ২০১৫চনৰে পৰা আছে!
November 7, 2020 March 12, 2022 Manjori BorkotokyLeave a Comment on FACT CHECK: তেজপুৰৰ লিছুৱে শেহতীয়ভাৱে জিআই টেগ লাভ কৰা নাই, টেগ ২০১৫চনৰে পৰা আছে!
ৰাজ্যখনৰ বিভিন্ন ফেচবুক টাইমলাইনত এতিয়া তেজপুৰৰ বিখ্যাত লিছুৱে জিওগ্ৰাফিকেল টেগ লাভ কৰা বুলি বিভিন্ন পোষ্টৰ জোৱাৰ উঠিছে। অসমৰ কিছুমান নিউজ পোৰ্টেলে প্ৰচাৰ কৰা কিছুমান পোষ্টো লাহে লাহে ভাইৰেল হোৱা দেখা গৈছে। তেনেকুৱা এটা বাতৰি থকা এটা লিংক শ্বেয়াৰ কৰা হৈছিল এই শীৰ্ষকটোৰে- "তেজপুৰৰ লেচুলৈ জি আই টেগ" বুলি ফেজবুক পেজ Northest Now Assameseএ ৭ নভেম্বৰ ২০২০ত, ৰাতিপুৱা ১০ বাজি ২৭মিনিটত প্ৰচাৰ কৰিছিল।
এইটোও তেনেকুৱায়ে এটা বাতৰিৰ লিংক, যিটো ফেচবুক ব্যৱহাৰকাৰী চৈয়দ ইস্কন্দৰ মজিবএ ৭ নভেম্বৰ ২০২০, ১২ বাজি ২০মিনিটত "অসমৰ তেজপুৰৰ বিখ্যাত ৰসাল লেচুৱে ভৌগলিক মান্যতা (জি আই টেগ) লাভ কৰিবলৈ সক্ষম হৈছে।
জি আই টেগ লাভ কৰাৰ ফলত এইবিধ ৰসাল ফলে নিজা ঠাইৰ মান্যতা লাভ কৰাৰ লগতে অন্য ঠাইত উৎপাদনৰ ক্ষেত্ৰত ইয়াৰ সীমাবদ্ধতা থাকিব।এগ্ৰিকালচাৰেল এণ্ড প্ৰ'চিড ফুড প্ৰ'ডাক্টছ এক্সপোৰ্ট ডেভেলপমেণ্ট অথৰিটি(এপিইডিএ)য়ে টুইটাৰৰ মাধ্যমেৰে এই কথা প্ৰকাশ কৰে।
তেজপুৰৰ লেচু ইয়াৰ সোৱাদ আৰু আকাৰৰ বাবে অসমত বিখ্যাত।
এই লেচুত ৬০ শতাংশ ৰস, ১৯ শতাংশ গুটি, ১৩ শতাংশ ছাল আৰু ৮ শতাংশ মঙহাল অংশ থাকে।
ইয়াৰ উপৰিও এই লেচু হ'ল ভিটামিন-চি, প্ৰটিন আৰু বিভিন্ন প্ৰকাশৰ দেহৰ বাবে প্ৰয়োজনীয় উপকৰণৰ এক প্ৰধান উৎস।
ফেক্ট ক্ৰেছেণ্ডোৱে জানিব পাৰিলে যে পোষ্টকেইটাই উল্লেখ কৰাৰ বিপৰীতে তেজপুৰৰ লিছুৱে ২০১৫চনতেই জিআই টেগ লাভ কৰি থৈ আছে। সত্যতা নিৰূপন তলত দিয়া হৈছে।
প্ৰথমে আমি প্ৰাসংগিক শব্দকেইটামানেৰে গুগল চাৰ্ছ কৰিলো আৰু Agricultural and Processed Food Products Export Development Authority (APEDA)ৰ অফিচিয়েল টুইটাৰ হেণ্ডেলৰ এটা টুইট পঢ়িবলৈ পালো যিটো ৬ নৱেম্বৰত ৪ বাজি ১৩ মিনিটত কৰা হৈছিল। সেই টুইটটোত উল্লেখ কৰা হৈছিল যে তেজপুৰৰ লিছুৱে জিওগ্ৰাফিকেল টেগ লাভ কৰিছে, যিটোৱে বিতৰ্কহীনভাৱে প্ৰমান কৰে তাৰ মূল ৰাজ্য আৰু আন কোনো ঠাইতে ইয়াক উতপাদন কৰাৰ পৰা বাৰণ কৰে।
আমি পালো যে এইটো এটা সাধাৰণ পোষ্ট যত জিআই টেগ লাভৰ কোনো দিন বাৰ তাৰিখৰ বিশেষ উল্লেখ নাই। আমি সেই হেণ্ডেলটো পৰীক্ষা কৰিলো আৰু তাৰ পৰা কৰা একেধৰণৰ পোষ্ট কিছুমান পালো যত বিভিন্ন ঠাইৰ বিভিন্ন উত্পাদিত সামগ্ৰীৰ তথ্য উল্লেখ আছে।
আমি Office of the Controller of Patents, Designs and Trademarks, Ministry of Commerce and Industry, Government of India.ৰ অফিচিয়েল ৱেবচাইটত এটা পিডিএফ ফাইলো লাভ কৰিলো। সেই পিডিএফটোত তেজপুৰৰ লিছু ২০১৪ৰ এপ্ৰিলৰ পৰা ২০১৫ৰ মাৰ্চৰ ভিতৰৰ তালিকাত স্থান দিয়া হৈছে।
তাৰ পিছত আমি যোগাযোগ কৰিলো গুৱাহাটীক কাহিকুচিস্থিত অসম কৃষি বিশ্ববিদ্যালয়ৰ উদ্যানশস্য গৱেষণা কেন্দ্ৰ মূখ্য বিজ্ঞানী ড. শৰত শইকীয়াৰ সৈতে আৰু তেওঁ নিশ্চিত কৰিলে যে তেজপুৰৰ লিছুৱে ২০১৪-১৫তেই জিআই টেগ লাভ কৰি থৈছে।
ফেক্ট ক্ৰেছেণ্ডোৱে উত্তৰ পূৱ আঞ্চলিক কৃষি বিপনন নিগম পৰিসীমিত(NERAMAC) ৰ পৰিচালন সঞ্চালকৰ সৈতেও যোগাযোগ কৰিছিল আৰু তেওঁৱো ফেক্ট ক্ৰেছেণ্ডোনে নিজৰ সত্যাসত্য পৰীক্ষাত লাভ কৰা তথ্যখিনিক মান্যতা প্ৰদান কৰি কয় যে তেজপুৰৰ লিছুৱে ২০১৪-১৫ বৰ্ষতেই জিআই টেগ লাভ কৰিছে আৰু তাৰ এতিয়া শেহতীয়া বিশেষ নতুন কথা নাই।
জিআই টেগ নো কি?
উপৰোক্ত সত্যতা নিৰূপনৰ পৰা এইটো কথা স্পষ্ট হৈছে যে তেজপুৰৰ লিছুৱে শেহতীয়াভাৱে জিআই টেগ লাভ কৰা নাই। ইয়াৰ পৰা কব পাৰি যে সেই দাবী প্ৰসংগহীন বাবে প্ৰচাৰ কৰি থকা হৈছে।
Title:তেজপুৰৰ লিছুৱে শেহতীয়ভাৱে জিআই টেগ লাভ কৰা নাই, টেগ ২০১৫চনৰে পৰা আছে!
Fact Check: এই ভাইৰেল ফটোকেইখন আৰক্ষীয়ে গ্ৰেপ্তাৰ কৰাৰ পিছত অৰ্ণৱ গোস্বামীক মাৰধৰ কৰা ফটো নহয়!
FACT CHECK: এইগৰাকী হিন্দুৰ বিৰুদ্ধে হত্যাৰ ষড়যন্ত্ৰ কৰাৰ অপৰাধত গ্ৰেপ্তাৰ হোৱা কংগ্ৰেছ নেতা নহয়!
FACT CHECK: এই ভাইৰেল ভিডিঅ'টো এইবাৰৰ অসম বিধানসভা নিৰ্বাচনৰ সময়ৰ নহয়!
এইটো ভাৰতলৈ শেহতীয়াকৈ অনা ৰাফেল বিমান কেইখনত আকাশ মাৰ্গতে ইন্ধন ভৰাই থকা সময়ৰ ভিডিঅ' নহয়!
FACT CHECK: শ্ৰীনগৰ চিকিৎসা মহাবিদ্যালয়ৰ ১০০ জন শিক্ষাৰ্থীয়ে পাকিস্তান জিন্দাবাদৰ শ্ল'গান দিয়াৰ বাবে ডিগ্ৰী নাপাব নেকি? সত্যটো কি জানক!
Save my name, email, and website in this browser for the next time I comment.
Legalizing Cannabis in Sri Lanka? Pros, Cons & Impacts on Climate Change!
Categories Select Category Altered (16) Business (1) Communal (5) Coronavirus (72) Covid-19 (6) Disaster (1) Economy (11) Environment (1) Explainer (4) False (349) False Headline (5) Health (1) International (72) Medical (44) Misleading (16) Missing Context (14) National (5) Partly-False (20) Political (73) Politics (5) Religious (1) Satire (4) Science (2) Security (1) Social (215) Technology (1) Telecom (1) Uncategorized (2) Wildlife (8)
